CELEX: 62007CA0377
Language: sk
Date: 2009-01-22 00:00:00
Title: Vec C-377/07: Rozsudok Súdneho dvora (prvá komora) z  22. januára 2009 (návrh na začatie prejudiciálneho konania, ktorý podal Bundesfinanzhof – Nemecko) – STEKO Industriemontage GmbH/Finanzamt Speyer-Germersheim (Daň z príjmov právnických osôb — Prechodné ustanovenia — Odpočet poklesu hodnoty podielov v spoločnostiach nerezidentoch)

21.3.2009   
            
            
               SK
            
            
               Úradný vestník Európskej únie
            
            
               C 69/8
            
         Rozsudok Súdneho dvora (prvá komora) z 22. januára 2009 (návrh na začatie prejudiciálneho konania, ktorý podal Bundesfinanzhof – Nemecko) – STEKO Industriemontage GmbH/Finanzamt Speyer-Germersheim
   (Vec C-377/07) (1)
   
   (Daň z príjmov právnických osôb - Prechodné ustanovenia - Odpočet poklesu hodnoty podielov v spoločnostiach nerezidentoch)
   (2009/C 69/12)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesfinanzhof
   Účastníci konania pred vnútroštátnym súdom
   
      Žalobca: STEKO Industriemontage GmbH
   
      Žalovaný: Finanzamt Speyer-Germersheim
   Predmet veci
   Návrh na začatie prejudiciálneho konania – Bundesfinanzhof – Výklad článku 56 ES – Daň z príjmov právnických osôb – Prechodné ustanovenia pre rok 2001, ktoré zakazujú právnickej osobe odpočet zníženia hodnoty zisku v dôsledku poklesu hodnoty zahraničných akcií vlastnených touto spoločnosťou
   Výrok rozsudku
   Za takých okolností, aké sú sporné okolnosti vo veci samej, v prípade, keď kapitálová spoločnosť rezident vlastní v inej kapitálovej spoločnosti podiel menší ako 10 %, sa má článok 56 ES vykladať tak, že bráni tomu, aby zákaz odpočtu znížení zisku spojeného s takýmto podielom nadobudol účinnosť skôr pri podiele v spoločnosti nerezidentovi ako pri podiele v spoločnosti rezidentovi.
   
      (1)  Ú. v. EÚ C 283, 24.11.2007.